रुरु गाउँपालिकास्थित बलेटक्सारका तपस्वी बालानन्द ज्ञवालीले तपस्या भ्रमणको सिसिलामा १७१२ सालमा लेखपोखरी निर्माण गरेको भनाइ छ । उक्त समयमा ज्ञवालीले जंगलमा बास बसी, कन्दमूल खाएर फलामको ‘चिम्टा'ले पोखरी निर्माण गरेको किम्वदन्ती छ । सुरुसुरुमा क्षेत्रमा कुस्ती, भजनकीर्तन र दोहोरी गाउने गरिए पनि हिजोआज त्यस्तो चलन छैन । पछिल्लो समय नयाँ पुस्ताको पहलमा मेला आयोजना गरिँदै आए पनि राज्यले ध्यान नदिँदा यस क्षेत्रको विकास हुन नसकेको स्थानीयको गुनासो छ ।
